
Бүген кич Татарстан Республикасы Президенты Рөстәм Миңнеханов «Созвездие-Йолдызлык» XXII ачык республика телевизион яшьләр фестиваленең йомгаклау гала-концертында катнашты.

Чара, гадәттәгечә, Казанның «Пирамида» мәдәни-күңел ачу комплексында узды.

Фестивальнең төп призына Чаллы шәһәренең «Мизгел» җыр театры һәм Актаныш авылының «Ак инеш» бию ансамбле лаек булды.

Рөстәм Миңнеханов яшь артистларны лаеклы җиңүләре белән котлады.

«Барлык йолдызларны сәламлим, хәтта кайбер йолдызлар белән фотога төштем, әлегә үз чиратымны чыгыш ясарга көттем, - дип шаяртты Рөстәм Миңнеханов, фестивальдә катнашучыларны сәламләп. - Республикада 22 ел инде зур эш алып барыла. Бу эшне жюри һәм проектны оештыручылар алып бара. Без дә янәшәдә, булышабыз. Фестиваль, без һәр торак пунктка барып, барлык талантларны табарга мөмкинлек бирә. Быел гына да 60 меңнән артык бала катнашты, ә барлык вакыт эчендә –1 миллионнан артык. Бәлки, алар профессиональ артистлар булмасалар да, алар барысы да бик күп яңа дуслар һәм бәһасез күнекмәләр алдылар».

Татарстан Президенты фестиваль хәрәкәтенең генераль продюсеры Дмитрий Тумановка «Йолдызлык» өчен аерым рәхмәт белдерде.

Ул шулай ук фестивальгә ярдәм итүче муниципаль районнар башлыкларына рәхмәт сүзләрен җиткерде. Бу бәйрәм шулай көчле узмас иде, әгәр урыннарда ярдәм һәм кызыксыну булмаса, диде Рөстәм Миңнеханов.

«Созвездие-Йолдызлык» фестивалендә катнашучылар, хәтта Казанга килмәгәннәре дә – барысы да булдырдылар, болар барысы өчен дә – зур мәктәп һәм без, һичшиксез, «Йолдызлык» хәрәкәтенә ярдәм итәчәкбез, дип вәгъдә итте Татарстан Президенты.

*Белешмә өчен:*

*Ел саен үткәрелә торган «Созвездие-Йолдызлык» эстрада сәнгатенең ачык республика телевизион яшьләр фестивале заманча эстрада сәнгате өлкәсендә республика күләмендәге зур фестиваль булып тора. «Созвездие-Йолдызлык» фестивале Татарстан Республикасы Президенты Р.Н. Миңнеханов патронажы астында үткәрелә. Фестиваль 2001 елдан бирле ел саен үткәрелә һәм Татарстан Республикасының барлык муниципаль берәмлекләрен үз эченә ала, фестивальнең ачык форматы Россия һәм якын һәм ерак чит илләрнең иҗат коллективларына һәм башкаручыларына катнашырга мөмкинлек бирә. Фестивальдә катнашучылар саны елына 60 мең кешегә җитә.*

*2022 елда фестиваль 22 февральдән 22 апрельгә кадәр барды. Фестиваль Россия Халыкларының халык сәнгате һәм матди булмаган мәдәни мирас елына багышланган һәм ЮНЕСКО эшләре буенча комиссия эгидасы астында үткәрелә.*

*Быел конкурсантлар 7 категориядә, шул исәптән соло һәм ансамбль вокал, хореография, конферанс, видеоклип режиссурасы, музыка, шулай ук җырга текстлар күрсәттеләр.*
Рөстәм Миңнеханов «Созвездие-Йолдызлык» XXII ачык республика телевизион яшьләр фестивалендә җиңүчеләрне котлады